arnastofnun/IGC-2024 huggingface dataset:
Fullgilding viðbótarbókunar við samning á sviði refsiréttar um spillingu Nefndarálit - þingskjal nr. 679

141. löggjafarþing 2012–2013.

Þingskjal 679 - 296. mál.

Síðari umræða.

Nefndarálit um tillögu til þingsályktunar um fullgildingu viðbótarbókunar

við samning á sviði refsiréttar um spillingu.

Frá utanríkismálanefnd.

Nefndin hefur fjallað um málið og fengið á sinn fund Írisi Lind Sæmundsdóttur og Birgi Hrafn Búason frá utanríkisráðuneyti og Ingu Þóreyju Óskarsdóttur frá innanríkisráðuneyti.

Með tillögunni er leitað heimildar Alþingis til fullgildingar viðbótarbókunar við samning Evrópuráðsins frá 27. janúar 1999 á sviði refsiréttar um spillingu sem gerð var í Strassborg 15. maí 2003.

Spillingarsamningurinn var lagður fram til undirritunar í Strassborg 27. janúar 1999 og undirritaði Ísland hann sama dag. Hinn 11. febrúar 2004 var hann fullgiltur af hálfu Íslands og 1. júní sama ár öðlaðist hann gildi að því er Ísland varðar. Með samningnum var stefnt að því að samræma ýmsar efnis- og formreglur aðildarríkjanna er tengjast tilteknum tegundum spillingarbrota og bæta alþjóðlegt samstarf í því skyni að gera saksókn vegna þessara brota mögulega og auðvelda hana.

Þrátt fyrir góðan árangur af spillingarsamningnum töldu aðildarríki Evrópuráðsins að æskilegt væri að aukið væri við samninginn þannig að gildissvið hans væri rýmkað og hann tæki til fleiri brota. Í því skyni voru drög að viðbótarbókun við samninginn gerð árið 2001 og samþykkt af ráðherranefnd Evrópuráðsins í janúar 2003. Viðbótarbókunin var lögð fram til undirritunar í Strassborg 15. maí 2003 og undirrituð af hálfu Íslands sama dag. Bókunin felur í sér að spilling á sviði gerðar- og kviðdóma verði gerð refsiverð og rýmkar hún gildissvið samningsins að því er slík brot varðar.

Fullgilding viðbótarbókunarinnar kallar á lagabreytingar hér á landi til að mæta þeim skuldbindingum sem viðbótarbókunin felur í sér. Í því skyni hefur innanríkisráðherra lagt fram frumvarp til laga um breytingu á almennum hegningarlögum, nr. 19/1940, með síðari breytingum (mútubrot). Allsherjar- og menntamálanefnd hefur fjallað um frumvarpið og lokið umfjöllun þess.

Nefndin leggur til að tillagan verði samþykkt.

Alþingi, 10. desember 2012.

Árni Þór Sigurðsson,

form.

Gunnar Bragi Sveinsson,

frsm.

Árni Páll Árnason.

Helgi Hjörvar.

Illugi Gunnarsson.

Mörður Árnason.

Sigmundur Davíð Gunnlaugsson.
Ákvörðun EES-nefndarinnar nr. 55/2012 um breytingu á XII. viðauka við EES-samninginn Nefndarálit - þingskjal nr. 702

141. löggjafarþing 2012–2013.

Þingskjal 702 - 98. mál.

Síðari umræða.

Nefndarálit um tillögu til þingsályktunar um staðfestingu ákvörðunar sameiginlegu

EES-nefndarinnar nr. 55/2012 um breytingu á XII. viðauka

(Frjálsir fjármagnsflutningar) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Bergþór Magnússon og Jóhönnu Bryndísi Bjarnadóttur frá utanríkisráðuneyti og Þórunni Valgerði Rún Benediktsdóttur frá atvinnuvega- og nýsköpunarráðuneyti. Þá hafa nefndinni borist gögn frá atvinnuvega- og nýsköpunarráðuneyti vegna málsins.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 55/2012, frá 30. mars 2012, um breytingu á XII. viðauka (Frjálsir fjármagnsflutningar) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2011/7/ESB frá 16. febrúar 2011 um átak gegn greiðsludrætti í verslunarviðskiptum (endurútgefin). Sex mánaða frestur, samkvæmt EES-samningnum, til að aflétta stjórnskipulegum fyrirvara var veittur til 30. september 2012. Framsetning tillögunnar telst að mati nefndarinnar í samræmi við 4. gr. reglna um þinglega meðferð EES- mála frá 1. október 2010.

Markmið tilskipunarinnar er að draga úr greiðsludrætti í verslunarviðskiptum til að tryggja eðlilega starfsemi innri markaðarins og þar með auka samkeppnishæfni fyrirtækja, einkum lítilla og meðalstórra. Í umhverfi lágra eða engra vaxtagreiðslna vegna greiðsludráttar, sem getur þróast út í að vera skuldurum hagstæður, er nauðsynlegt að snúa þeirri þróun við.

Innleiðing tilskipunarinnar kallar á lagabreytingar hér á landi og munu fyrirhuguð frumvörp atvinnuvega- og nýsköpunarráðherra til breytinga á lögum um vexti og verðtryggingu, nr. 38/2001, innheimtulögum, nr. 95/2008, auk sérstakra laga til að innleiða að fullu ákvæði tilskipunarinnar, verða lögð fram á yfirstandandi þingi. Eftir framlagningu munu frumvörpin að líkindum koma til umfjöllunar í efnahags- og viðskiptanefnd. Frestur til innleiðingar tilskipunarinnar er til 16. mars 2013.

Hvorki er gert ráð fyrir að innleiðing reglugerðarinnar muni hafa í för með sér umtalsverðar fjárhagslegar né stjórnsýslulegar afleiðingar.

Nefndin leggur til að tillagan verði samþykkt.

Árni Páll Árnason, framsögumaður nefndarinnar, Bjarni Benediktsson og Jón Bjarnason voru fjarverandi við afgreiðslu málsins.

Alþingi, 27. nóvember 2012.

Árni Þór Sigurðsson,

form.

Ásmundur Einar Daðason.

Gunnar Bragi Sveinsson.

Helgi Hjörvar.

Mörður Árnason.

Ragnheiður E. Árnadóttir.
Ákvörðun EES-nefndarinnar nr. 149/2012 um breytingu á XVIII. viðauka við EES-samninginn Nefndarálit - þingskjal nr. 703

141. löggjafarþing 2012–2013.

Þingskjal 703 - 99. mál.

Síðari umræða.

Nefndarálit um tillögu til þingsályktunar um staðfestingu ákvörðunar sameiginlegu EES-nefndarinnar nr. 149/2012 um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Bergþór Magnússon og Jóhönnu Bryndísi Bjarnadóttur frá utanríkisráðuneyti og Bjarnheiði Gautadóttur frá velferðarráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 149/2012, frá 15. júní 2012, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2008/104/EB frá 19. nóvember 2008 um vinnu á vegum starfsmannaleigu. Sex mánaða frestur, samkvæmt EES- samningnum, til að aflétta stjórnskipulegum fyrirvara er veittur til 15. desember 2012. Framsetning tillögunnar telst að mati nefndarinnar í samræmi við 4. gr. reglna um þinglega meðferð EES-mála frá 1. október 2010.

Markmið tilskipunarinnar er setning ramma um kjör og réttindi starfsmanna starfsmannaleigna um leið og tekið er tillit til þess að fyrirtæki þurfi ákveðinn sveigjanleika við ráðningu starfsfólks. Áhersla er lögð á að ráðningarkjör starfsmanna starfsmannaleigna skuli ekki vera lakari en þeirra starfsmanna sem ráðnir hafa verið beint til hlutaðeigandi notendafyrirtækja.

Innleiðing tilskipunarinnar kallar á lagabreytingar hér á landi og mun fyrirhugað frumvarp velferðarráðherra til breytingar á lögum um starfsmannaleigur verða lagt fram á yfirstandandi þingi. Eftir framlagningu mun frumvarpið að líkindum koma til umfjöllunar í velferðarnefnd.

Hvorki er gert ráð fyrir að innleiðing reglugerðarinnar muni hafa í för með sér umtalsverðar fjárhagslegar né stjórnsýslulegar afleiðingar.

Nefndin leggur til að tillagan verði samþykkt.

Árni Páll Árnason, framsögumaður nefndarinnar, Bjarni Benediktsson, Helgi Hjörvar og Sigmundur Davíð Gunnlaugsson voru fjarverandi við afgreiðslu málsins.

Alþingi, 28. nóvember 2012.

Árni Þór Sigurðsson,

form.

Gunnar Bragi Sveinsson.

Jón Bjarnason.

Mörður Árnason.

Ragnheiður E. Árnadóttir.
Ákvörðun EES-nefndarinnar nr. 158/2012 um breytingu á II. viðauka við EES-samninginn Nefndarálit - þingskjal nr. 704

141. löggjafarþing 2012–2013.

Þingskjal 704 - 278. mál.

Síðari umræða.

Nefndarálit um tillögu til þingsályktunar um staðfestingu ákvörðunar sameiginlegu EES-nefndarinnar nr. 158/2012 um breytingu á II. viðauka (Tæknilegar reglugerðir, staðlar, prófanir

og vottun) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Bergþór Magnússon og Jóhönnu Bryndísi Bjarnadóttur frá utanríkisráðuneyti og Björn Frey Björnsson frá innanríkisráðuneyti.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 158/2012, frá 28. september 2012, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn frá 2. maí 1992, og til að fella inn í samninginn reglugerð Evrópuþingsins og ráðsins (ESB) nr. 1007/ 2011 frá 27. september 2011 um heiti textíltrefja og viðkomandi merkimiða og merkingar varðandi trefjasamsetningu textílvara og um niðurfellingu á tilskipun ráðsins 73/44/EBE og tilskipunum Evrópuþingsins og ráðsins 96/73/EB og 2008/121/EB. Sex mánaða frestur, samkvæmt EES- samningnum, til að aflétta stjórnskipulegum fyrirvara er veittur til 28. mars 2013. Framsetning tillögunnar telst að mati nefndarinnar í samræmi við 4. gr. reglna um þinglega meðferð EES-mála frá 1. október 2010.

Markmið reglugerðarinnar er að greiða fyrir þróun á sviði textíliðnaðar. Í henni er kveðið á um það skilyrði markaðssetningar textílvara að trefjasamsetning viðkomandi vöru hafi verið merkt í samræmi við ákvæði reglugerðarinnar. Í reglugerðinni er jafnframt kveðið á um skyldu eftirlitsaðila á markaði í einstökum aðildarríkjum til að framkvæma prófanir til að staðreyna hvort trefjasamsetning textílvara á markaði sé í samræmi við upplýsingar á merkimiða vöru.

Við umfjöllun nefndarinnar kom fram að það er talið valda hindrunum á starfsemi innri markaðar Evrópusambandsins að ákvæði aðildarríkjanna um heiti, samsetningu og merkingu textílvara eru breytileg frá einu aðildarríki til annars.

Innleiðing tilskipunarinnar kallar á lagabreytingar hér á landi en óvíst er hvenær fyrirhugað frumvarp innanríkisráðherra til nýrra laga um textílheiti, textílmerkingar o.fl. verður lagt fram. Eftir framlagningu mun frumvarpið að líkindum koma til umfjöllunar í allsherjar- og menntamálanefnd.

Hvorki er gert ráð fyrir að innleiðing reglugerðarinnar muni hafa í för með sér fjárhagslegar né stjórnsýslulegar afleiðingar.

Nefndin leggur til að tillagan verði samþykkt.

Árni Páll Árnason, Bjarni Benediktsson, Helgi Hjörvar og Sigmundur Davíð Gunnlaugsson voru fjarverandi við afgreiðslu málsins.

Alþingi, 28. nóvember 2012.

Árni Þór Sigurðsson,

form.

Jón Bjarnason,

frsm.

Gunnar Bragi Sveinsson.

Mörður Árnason.

Ragnheiður E. Árnadóttir.
Ákvörðun EES-nefndarinnar nr. 167/2012 um breytingu á IX. viðauka við EES-samninginn Nefndarálit - þingskjal nr. 705

141. löggjafarþing 2012–2013.

Þingskjal 705 - 279. mál.

Síðari umræða.

Nefndarálit um tillögu til þingsályktunar um um staðfestingu ákvörðunar sameiginlegu EES-nefndarinnar nr. 167/2012 um breytingu á IX. viðauka

(Fjármálaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Bergþór Magnússon og Jóhönnu Bryndísi Bjarnadóttur frá utanríkisráðuneyti og Guðbjörgu Evu Baldursdóttur frá atvinnuvega- og nýsköpunarráðuneyti. Þá hafa nefndinni borist gögn frá atvinnuvega- og nýsköpunarráðuneyti vegna málsins.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 167/2012, frá 28. september 2012, um breytingu á IX. viðauka (Fjármálaþjónusta) við EES-samninginn frá 2. maí 1992, og til að fella inn í samninginn tilskipun Evrópuþingsins og ráðsins 2010/73/ESB frá 24. nóvember 2010 um breytingu á tilskipunum 2003/71/EB um útboðs- og skráningarlýsingu sem birta skal við almennt útboð verðbréfa eða þegar þau eru tekin til skráningar og 2004/109/EB um samhæfingu krafna um gagnsæi í tengslum við upplýsingar um útgefendur verðbréfa sem eru skráð á skipulegan markað. Sex mánaða frestur, samkvæmt EES-samningnum, til að aflétta stjórnskipulegum fyrirvara er veittur til 28. mars 2012. Framsetning tillögunnar telst að mati nefndarinnar í samræmi við 4. gr. reglna um þinglega meðferð EES-mála frá 1. október 2010.

Markmið tilskipunarinnar er að einfalda kröfur vegna almenns útboðs eða töku verðbréfa til viðskipta á skipulegum verðbréfamarkaði sem taldar hafa verið óþarflega íþyngjandi fyrir smærri og meðalstór fyrirtæki.

Innleiðing tilskipunarinnar kallar á lagabreytingar hér á landi og mun fyrirhugað frumvarp atvinnuvega- og nýsköpunarráðherra til breytingar á lögum um verðbréfaviðskipti verða lagt fram á komandi þingi. Eftir framlagningu mun frumvarpið að líkindum koma til umfjöllunar í efnahags- og viðskiptanefnd.

Hvorki er gert ráð fyrir að innleiðing reglugerðarinnar muni hafa í för með sér verulegan fjárhagslegar né stjórnsýslulegar afleiðingar. Þá kemur fram í athugasemdum að ekki sé talið að aukinn kostnaður muni leggjast á einkaaðila vegna tilskipunarinnar, enda sé gildissvið hennar þrengt og að efnislegar breytingar miði að því að létta skyldum af fyrirtækjum.

Nefndin leggur til að tillagan verði samþykkt.

Árni Páll Árnason, Bjarni Benediktsson og Jón Bjarnason voru fjarverandi við afgreiðslu málsins.

Alþingi, 27. nóvember 2012.

Árni Þór Sigurðsson,

form.

Gunnar Bragi Sveinsson, frsm.

Ásmundur Einar Daðason.

Helgi Hjörvar.

Mörður Árnason.

Ragnheiður E. Árnadóttir.
Vernd og orkunýting landsvæða Breytingartillaga - þingskjal nr. 712

141. löggjafarþing 2012–2013.

Þingskjal 712 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Jóni Bjarnasyni.

Liðirnir:

a. Norðurland, Jökulsár í Skagafirði, 6 Skatastaðavirkjun B,

b. Norðurland, Jökulsár í Skagafirði, 7 Skatastaðavirkjun C,

c. Norðurland, Jökulsár í Skagafirði, 8 Villinganesvirkjun

í a-lið 2. tölul. (Biðflokkur) færist í a-lið 3. tölul. (Verndarflokkur).
Vernd og orkunýting landsvæða Breytingartillaga - þingskjal nr. 713

141. löggjafarþing 2012–2013.

Þingskjal 713 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Jóni Bjarnasyni.

Liðirnir:

a. Norðausturland, Skjálfandafljót, 9 Fljótshnúksvirkjun,

b. Norðausturland, Skjálfandafljót, 10 Hrafnabjargavirkjun A

í a-lið 2. tölul. (Biðflokkur) færist í a-lið 3. tölul. (Verndarflokkur).
Vernd og orkunýting landsvæða Breytingartillaga - þingskjal nr. 716

141. löggjafarþing 2012–2013.

Þingskjal 716 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Jóni Gunnarssyni og Einari K. Guðfinnssyni.

Liðurinn „Suðurland, Þjórsá, 31 Urriðafossvirkjun“ í a-lið 2. tölul. (Biðflokkur) færist í a-lið 1. tölul. (Orkunýtingarflokkur).
Vernd og orkunýting landsvæða Breytingartillaga - þingskjal nr. 717

141. löggjafarþing 2012–2013.

Þingskjal 717 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Jóni Gunnarssyni og Einari K. Guðfinnssyni.

Liðurinn „Suðurland, Þjórsá, 29 Hvammsvirkjun“ í a-lið 2. tölul. (Biðflokkur) færist í a-lið 1. tölul. (Orkunýtingarflokkur).
Vernd og orkunýting landsvæða Breytingartillaga - þingskjal nr. 718

141. löggjafarþing 2012–2013.

Þingskjal 718 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Jóni Gunnarssyni og Einari K. Guðfinnssyni.

Liðurinn „Suðurland, Þjórsá, 30 Holtavirkjun“ í a-lið 2. tölul. (Biðflokkur) færist í a-lið 1. tölul. (Orkunýtingarflokkur).
Vernd og orkunýting landsvæða Breytingartillaga - þingskjal nr. 719

141. löggjafarþing 2012–2013.

Þingskjal 719 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Jóni Gunnarssyni og Einari K. Guðfinnssyni.

Liðurinn „Suðurland, Kaldakvísl, 26 Skrokkölduvirkjun“ í a-lið 2. tölul. (Biðflokkur) færist í a-lið 1. tölul. (Orkunýtingarflokkur).
Vernd og orkunýting landsvæða Breytingartillaga - þingskjal nr. 720

141. löggjafarþing 2012–2013.

Þingskjal 720 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Jóni Gunnarssyni og Einari K. Guðfinnssyni.

Liðurinn „Suðurland, Hágöngusvæði, 91 Hágönguvirkjun, 1. áfangi“ í b-lið 2. tölul. (Biðflokkur) færist í b-lið 1. tölul. (Orkunýtingarflokkur).
Vernd og orkunýting landsvæða Breytingartillaga - þingskjal nr. 721

141. löggjafarþing 2012–2013.

Þingskjal 721 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Jóni Gunnarssyni og Einari K. Guðfinnssyni.

Liðurinn „Suðurland, Hágöngusvæði, 104 Hágönguvirkjun, 2. áfangi“ í b-lið 2. tölul. (Biðflokkur) færist í b-lið 1. tölul. (Orkunýtingarflokkur).
Vernd og orkunýting landsvæða Breytingartillaga - þingskjal nr. 729

141. löggjafarþing 2012–2013.

Þingskjal 729 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Sigurði Inga Jóhannssyni og Árna Johnsen.

Liðurinn „Suðurland, Farið við Hagavatn, 39 Hagavatnsvirkjun“ í a-lið 2. tölul. (Biðflokkur) færist í a-lið 1. tölul. (Orkunýtingarflokkur).

Greinargerð.

Í minnisblaði orkuskrifstofu iðnaðarráðuneytisins frá 5. janúar 2012 koma fram upplýsingar um að ekki sé ástæða til að ætla að Hagavatnsvirkjun rýri gildi svæðisins í nágrenni vatnsins fyrir ferðamenn og jafnframt að virkjunin sé líkleg til að draga úr uppblæstri og sandfoki og auka möguleika til landgræðslu.
Vernd og orkunýting landsvæða Breytingartillaga - þingskjal nr. 730

141. löggjafarþing 2012–2013.

Þingskjal 730 - 89. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá Sigurði Inga Jóhannssyni.

Liðurinn „Suðurland, Hólmsá, 21 Hólmsárvirkjun neðri við Atley“ í a-lið 2. tölul. (Biðflokkur) færist í a-lið 1. tölul. (Orkunýtingarflokkur).

Greinargerð.

Í minnisblaði orkuskrifstofu iðnaðarráðuneytisins frá 5. janúar 2012 koma fram upplýsingar sem sýna fram á að ekki sé ástæða til að ætla að óvissa ríki um áhrif framkvæmda við Hólmsárvirkjun á skóglendi eða legu raflína. Ekki verður betur séð en að gæði gagna séu fullnægjandi. Ekki virðist þörf á frekari rannsóknum til að röðun í orkunýtingarflokk fari fram.
Frestun á fundum Alþingis Þingsályktun - þingskjal nr. 866

141. löggjafarþing 2012–2013.

Nr. 5/141.

Þingskjal 866 - 528. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 21. desember 2012 eða síðar, ef nauðsyn krefur, til 14. janúar 2013.

Samþykkt á Alþingi 21. desember 2012.
Ákvörðun EES-nefndarinnar nr. 101/2012 um breytingu á bókun 31 við EES-samninginn Þingsályktun - þingskjal nr. 879

141. löggjafarþing 2012–2013.

Nr. 6/141.

Þingskjal 879 - 97. mál.

Þingsályktun um staðfestingu ákvörðunar sameiginlegu EES-nefndarinnar nr. 101/2012 um breytingu á bókun 31 (um samvinnu á sérstökum sviðum utan marka fjórþætta frelsisins) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 101/2012, frá 30. apríl 2012, um breytingu á bókun 31 (um samvinnu á sérstökum sviðum utan marka fjórþætta frelsisins) við EES-samninginn frá 2. maí 1992, og fella inn í samninginn tilskipun ráðsins 2008/114/EB frá 8. desember 2008 um að greina og tilnefna grunnviði í Evrópu og meta þörfina á að efla vernd þeirra.

Samþykkt á Alþingi 22. desember 2012.
Ákvörðun EES-nefndarinnar nr. 55/2012 um breytingu á XII. viðauka við EES-samninginn Þingsályktun - þingskjal nr. 880

141. löggjafarþing 2012–2013.

Nr. 7/141.

Þingskjal 880 - 98. mál.

Þingsályktun um staðfestingu ákvörðunar sameiginlegu EES-nefndarinnar nr. 55/2012 um breytingu á XII. viðauka (Frjálsir fjármagnsflutningar) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 55/2012, frá 30. mars 2012, um breytingu á XII. viðauka (Frjálsir fjármagnsflutningar) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2011/7/ESB frá 16. febrúar 2011 um átak gegn greiðsludrætti í verslunarviðskiptum (endurútgefin).

Samþykkt á Alþingi 22. desember 2012.
Ákvörðun EES-nefndarinnar nr. 149/2012 um breytingu á XVIII. viðauka við EES-samninginn Þingsályktun - þingskjal nr. 881

141. löggjafarþing 2012–2013.

Nr. 8/141.

Þingskjal 881 - 99. mál.

Þingsályktun um staðfestingu ákvörðunar sameiginlegu EES-nefndarinnar nr. 149/2012 um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 149/2012, frá 13. júlí 2012, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2008/ 104/EB frá 19. nóvember 2008 um vinnu á vegum starfsmannaleigu.

Samþykkt á Alþingi 22. desember 2012.
Ákvörðun EES-nefndarinnar nr. 158/2012 um breytingu á II. viðauka við EES-samninginn Þingsályktun - þingskjal nr. 882

141. löggjafarþing 2012–2013.

Nr. 9/141.

Þingskjal 882 - 278. mál.

Þingsályktun um staðfestingu ákvörðunar sameiginlegu EES-nefndarinnar nr. 158/2012 um breytingu á II. viðauka (Tæknilegar reglugerðir, staðlar, prófanir og vottun) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 158/2012, frá 28. september 2012, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn frá 2. maí 1992, og fella inn í samninginn reglugerð Evrópuþingsins og ráðsins (ESB) nr. 1007/2011 frá 27. september 2011 um heiti textíltrefja og viðkomandi merkimiða og merkingar varðandi trefjasamsetningu textílvara og um niðurfellingu á tilskipun ráðsins 73/44/EBE og tilskipunum Evrópuþingsins og ráðsins 96/73/EB og 2008/121/EB.

Samþykkt á Alþingi 22. desember 2012.
Ákvörðun EES-nefndarinnar nr. 167/2012 um breytingu á IX. viðauka við EES-samninginn Þingsályktun - þingskjal nr. 883

141. löggjafarþing 2012–2013.

Nr. 10/141.

Þingskjal 883 - 279. mál.

Þingsályktun um staðfestingu ákvörðunar sameiginlegu EES-nefndarinnar nr. 167/2012 um breytingu á IX. viðauka (Fjármálaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 167/2012, frá 28. september 2012, um breytingu á IX. viðauka (Fjármálaþjónusta) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2010/73/ESB frá 24. nóvember 2010 um breytingu á tilskipunum 2003/71/EB um útboðs- og skráningarlýsingu sem birta skal við almennt útboð verðbréfa eða þegar þau eru tekin til skráningar og 2004/109/EB um samhæfingu krafna um gagnsæi í tengslum við upplýsingar um útgefendur verðbréfa sem eru skráð á skipulegan markað.

Samþykkt á Alþingi 22. desember 2012.